» Presó sense fiança pel candidat a president Jordi Turull\nPresó sense fiança pel candidat a president Jordi Turull\nEl magistrat de la Sala Segona del Tribunal Suprem, Pablo Llarena, ha decretat l’ingrés a la presó sense fiança del candidat a ser investit president de la Generalitat, el vallesà Jordi Turull, i els exconsellers Raül Romeva, Dolors Bassa, Josep Rull i Carme Forcadell. Tots ells formen part del grup de 13 líders sobiranistes que estan processats per rebel·lió en la causa del procés i l’organització del referèndum de l’1-O. El jutge considera que hi ha risc de reiteració delictiva i risc greu de fugida.\nDIVERSOS GRUPS D’IMPUTATS\nEl jutge del Tribunal Suprem ha dividit en diversos grups de responsabilitat la causa per rebel·lió. D’una banda, ha fixat el grup amb més responsabilitat, als qui processa per un delicte de rebel·lió i malversació de cabals públics. Aquests són l’expresident de la Generalitat, Carles Puigdemont, i l’exvicepresident, Oriol Junqueras, a qui considera els màxims impulsors del procés. I set exconsellers: Joaquim Forn, perquè hauria manipulat els Mossos d’Esquadra; Jordi Turull, per fer-se càrrec de la publicitat i promoure la mobilització; Raül Romeva, per haver buscat suports internacionals a la república; Clara Ponsatí, Antoni Comin i Dolors Bassa per haver cedit locals per a la votació; i Josep Rull per haver dificultat l’atracament d’un vaixell per policies.\nEl jutge també aplica el delicte de rebel·lió i processa l’expresidenta del Parlament, Carme Forcadell, destacant la seva trajectòria des que era líder de l’ANC; a la número 2 d’ERC, Marta Rovira (fugada avui del país) a qui se li atribueixen tasques de coordinació entre partits i administració per realitzar el referèndum, i els expresidents de les associacions ANC i Ómnium, Jordi Sànchez i Jordi Cuixart. En el cas d’aquests dos últims, se’ls atribueix la responsabilitat de les mobilitzacions ciutadanes, violentes, que van impedir l’acció de la justicia.\nEn un segon grup de responsabilitat, per delictes de desobediència i malversació de cabals públics, han estat processats els exconsellers Meritxell Borràs, Lluis Puig, Carles Mundó, Santi Vila i Meritxell Serret. Al no ser processats per rebel·lió ni sedició, les possibles penes de presó es redueixen considerablement en els seus casos.\nI com a tercer grup i solament per desobediència estan els cinc exmembres de la Taula del Parlament, Llus Maria Corominas, Lluis Guinó, Anna Simó, Ramona Barrufet i Joan Josep Nuet, així com l’expresidenta de la CUP, Mireia Boya i la seva excap de files en el Parlament, Anna Gabriel.\nDels inicialment investigats s’ha arxivat la causa per a la secretària general del PDeCat, Marta Pascal, l’expresident de la Generalitat, Artur Mas, i l’expresidenta de l’associació AMI, Neus Lloveras.\n2.1 MILIONS DE FIANÇA DE RESPONSABILITAT CIVIL\nAixí mateix, pels 14 exmembres del Govern processats, el jutge fixa una fiança de responsabilitat civil de 2,1 milions d’euros que hauran de ser pagades de manera solidària per part de tots ells. La quantia s’ha establert sumant a 1,6 milions d’euros, que el magistrat assenyala que va ser el muntant que va haver d’emprar-se per sufragar el referèndum de l’1-0, d’acord a les recerques practicades, més el terç d’aquesta quantia que ha d’afegir-se d’acord a la llei.\nAnna GabrielAnna SimóAntoni CominArtur MasCarles MundóCarles PuigdemontCarme ForcadellClara PonsatíDolors BassaJoan Josep NuetJoaquim FornJordi CuixartJordi SánchezJordi TurullJosep RullLluis GuinóLluis PuigLlus Maria CorominasMarta PascalMarta RoviraMeritxell BorràsMeritxell SerretMireia BoyaNeus LloverasOriol JunquerasPablo LlarenaRamona BarrufetRaül RomevaSanti Vila


L'exposició 'Viure i sentir' de Roser Vila s'instal·la al Sindicat de Cabanes - Empordà\nL'exposició 'Viure i sentir' de Roser Vila s'instal·la al Sindicat de Cabanes\nL'artista presenta gravats dels anys 80 i pintures recents inspirades en racons del poble\nCRISTINA VILÀ 24.11.2017 | 13:24\nL'artista, en ple procés de creació ARXIU ROSER VILA\nL'artista, en ple procés de creació\nFa uns tretze anys que l´artista Roser Vila va establir-se a Cabanes. Més centrada en el camp del gravat i l´escultura, fa un parell d´anys, arran d´uns actes amb motiu del desè aniversari de la mort del seu pare, el reconegut artista manresà Josep Vila Closes (1921-2005), va decidir recuperar la pintura. "Quan el meu pare pintava jo em deia a mi mateixa per què fer-ho", explica. Ara, però, s´ha convertit "en una forma d´expressió" amb la qual se sent molt còmoda. El resultat de tot plegat es condensa a 'Viure i sentir', la primera exposició que es farà a la Sala Sindicat de Cabanes i que s´inaugura aquest dissabte a les 7 de la tarda amb la presència d´Antònia Gimbernat, representant a l´Ajuntament, i l´historiador de l´art i conservador Pep Paret.\nRoser Vila va estudiar Belles Arts i es va especialitzar, principalment, en gravat i escultura. Després de viure a diferents països de Sud-amèrica, on va vincular-se al món de la cooperació, va tornar a Catalunya i es va establir a Cabanes, a prop de la seva família. Aquí hi va retrobar "un entorn que em convidava" a crear. Així doncs, Vila es va deixar seduir pel paisatge del poble i pels seus racons. Els olis amarats de tendresa i pau que han sorgit d´aquesta visió contemplativa, doncs, en són un clar reflex. L´artista reconeix, a més, que aquest exercici creatiu li ha demostrat que "es pot viure plenament i amb un altre ritme malgrat les limitacions".\nUn projecte per als cabanencs\nLa idea és que l´exposició de Vila sigui la primera d´un munt de propostes culturals que aculli aquesta Sala Sindicat, inaugurada recentment. De fet, paral·lelament a l´exposició ja s´ha previst, per a l´1 de desembre a les 7 de la tarda, una conferència-col·loqui a càrrec del pintor Lluís Roura, qui proposarà una passejada per l´Empordà a través de la música, la pintura i la fotografia. A més, divendres 8, a les 12 del migdia, la directora de l´acadèmia Aurea de Figueres i artista, Cristina Paradís, farà una visita comentada a la mostra amb una clara voluntat didàctica.


Ruusmae Hotels - PREUS AMB ELS DESCOMPTES MÉS GRANS a tots els hotels a Ruusmae\nCerca totes les ofertes d'hotels a Ruusmae Entrada:\nMapa de Ruusmae mostra el mapa Per què escollir agoda? Més de 265.000 hotels arreu del món\nAgoda.com ofereix una gran selecció d'allotjaments a Ruusmae que s'ajusten a tots els pressuposts. Oferim una gran gama d'hotels per ajudar-vos a trobar el millor lloc on estar a Ruusmae. Moltes àrees, cada una amb una atmòsfera distinta, esperen ser descobertes a la ciutat. Ruusmae té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Estalvii temps i diners amb el nostre motor de recerca fàcil d'usar que us garanteix els preus més baixos en hotels.\nHotels principals a Ruusmae Elecció popular!\nConvenientment situat a Ruusmae, Rogosi Manor Training And Wellness Center Hotel és una base ideal...\nTots els hotels deRuusmae\nRuusmae hotels per categoria:\nHotels barats a Ruusmae - Ruusmae Hotels de luxe\nHotels Ruusmae populars:


Infusió terapèutica per la tos | Farmàcies Ecoceutics\nLa nostra marca exclusiva » Infutos\nEficaç contra la tos seca i productiva, gràcies a les seves propietats expectorants.\nÉs una infusió per la tos, ecològica, de sabor equilibrat amb final herbal a base de menta,\nregalèssia, poma, saüc, gingebre, farigola i eucaliptus.\nGràcies a les seves propietats descongestionants, la menta ajuda a disminuir la congestió en pulmons, nas i gola. També tracta la tos i l’asma.\nTé propietats antiinflamatòries i demulcents que suavitzen les mucoses respiratòries, per la qual cosa es recomana en afeccions de gola, tos i refredats. A més, és un antitussigen molt eficaç en medicina natural per a desinflamar les angines i en casos de faringitis.\nAporten antioxidants que ajuden a millorar la capacitat respiratòria i a protegir els pulmons.\nTracta i alleuja els símptomes que acompanyen al refredat gràcies a les seves propietats expectorants.\nEficaç per a combatre el mal de coll, refredats i grip gràcies al seu efecte antiinflamatori, antitussigen i expectorant. A més, com és ric en nutrients, contribueix a reforçar el sistema immunològic per a combatre virus i bacteris.\nTé un efecte broncodilatador, que ajuda a obrir els pulmons per a respirar millor. A més, és antitussigen i antiespasmòdic, així que ajuda a relaxar i alleujar la irritació de les vies respiratòries.\nÉs la planta per excel·lència contra grips i refredats, ja que l’essència d’eucaliptus alleuja els seus símptomes. També s’usa com a desinfectant i antisèptic per a afeccions respiratòries, i descongestionant de bronquis i pulmons.\nI…si vols endolcir la teva infusió, a part del ja conegut sucre, et recomanem utilitzar endolcidors naturals com la mel, estèvia o xarop d’atzavara.\nMenta* (Mentha x piperita L), regalèssia* (Glycyrrhiza glabra L.), poma* (Pirus malus L.fruit tallat deshidratat), saüc* (Sambucus nigra L), gingebre* (Zingiber officinale Roscoe”), farigola* (Thymus vulgaris L), eucaliptus* (Eucalyptus globulus Labill).\nAquest producte de regal amb la compra d'un ecovital Compleat Respitus.\nAmb la targeta client d’Ecoceutics, si compres un ecovital Compleat Respitus, de regal tens un ecovital Herbetes Infutos.\nContra la tos seca i productiva\nLa combinació d’ingredients de l’infutos aporta propietats demulcents i expectorants que suavitzen les mucoses en cas de tos seca i ajuden a expulsar el moc en casos de tos productiva.\nObre les vies respiratòries\nTé propietats broncodilatadores que ajuden a obrir els pulmons i descongestionar les vies respiratòries.\nAporta una ajuda pel sistema immunitari\nL’acció antioxidant de la poma i el gingebre contribueix a reforçar les defenses per combatre possibles agents patògens que ens puguin emmalaltir, com el virus de la grip o de la COVID-19.\nApte per celíacs, intolerants a la lactosa i vegans\nApte per diabètics\nConsultar al metge en cas d’embaràs o lactància\n” Per ajudar contra el tractament de la tos seca o tos productiva, podem prendre una infusió amb propietats expectorants o anticongestives, com per exemple l’ecovital Herbetes Infutos. Aquesta infusió amb menta, regalèssia, gingebre, farigola i eucaliptus conté els ingredients essencials per ajudar a reduir els símptomes de les afeccions respiratòries. “\n– Clara Querol\nLa ceba té efecte balsàmic\nTradicionalment, en casos de dificultat respiratòria, s’ha utilitzat la ceba, partint-la per la meitat i col·locant-la a les habitacions per a beneficiar-se del seu efecte balsàmic. I encara que és efectiu, és més aconsellable fer banys de vapor amb eucaliptus o ecovital herbetes Infutos, ja que les seves propietats són més reconegudes i l’olor és més agradable que el de la ceba.\nLa regalèssia ajuda a deixar de fumar\nAquells que desitgin deixar de fumar poden reemplaçar els cigarrets per arrel de regalèssia. Aquesta planta no sols ajuda a reduir les ganes de fumar i l’ansietat, sinó que també contribueixen a desintoxicar el cos de la nicotina i altres substàncies tòxiques que conté el tabac. Però sobretot, aconsegueix que el sabor del tabac se’ns torni desagradable al paladar.\nLes infusions, com són de plantes naturals, no tenen efectes secundaris


Instagram, l’arxiu de l’activitat del nostre club excursionista? - Arxivers la DaDa\n28 abril, 2020 - Arnau Guardiola Ponti, responsable del Servei d’Arxiu i Gestió de Documents a Ponti & Partners. Soci del Club Excursionista de Gràcia, president de la secció de muntanya\nLisa Fotios. Pexels\nUna sortida d’alta muntanya d’un club excursionista, pot generar desenes de fotografies que són compartides per canals com el WhatsApp, per correu electrònic, WeTransfers, OnDrive, Photos… La proliferació de la fotografia digital amb càmeres i dispositius mòbils –cada cop més– genera aquest veritable tsunami fotogràfic.\nEn molts casos alguna d’aquestes fotografies, acompanyada del seu text i els corresponents hastags, acabaran al compte oficial de l’entitat ja sigui a l’Instagram, el FaceBook, el Twitter o qualsevol altra xarxes socials. La política de comunicació de l’organització protocolitzarà la captura i difusió. Les entitats, ja siguin excursionistes, esportives, culturals, o de qualsevol índole acostumen a difondre la seva activitat mitjançant les xarxes socials. Podríem fer un estudi d’alguna de les entitats més representatives i presència a les xarxes socials. Però no és motiu del present article.\nDesconec el dia a dia de moltes entitats i si hi ha una política d’arxiu vers les activitats. Parlo de la meva experiència a l’hora de participar en activitats de muntanya al Club Excursionista de Gràcia (CEG) i de compartir estones amb altres companyes de cordada o estances en refugis. Tot em fa pensar que no hi ha polítiques de preservació de les activitats, llevat de possibles ressenyes en butlletins o altres publicacions. Malgra tot sí que hi ha aquesta difusió via xarxes socials. I és on en vaig preguntar: l’Instagram es pot convertir en l’arxiu de l’activitat del nostre club?\nCaptura de pantalla d’un monogràfic de crestes extreta de l’Instagram de l’autor.\nLa meva resposta és que sí, l’Instagram i/o el FaceBook es pot convertir en l’Arxiu de l’activitat del centre. I no és gens complicat. Tan sols cal seguir els passos per sol·licitar una còpia de les teves dades i ser administrador del perfil i jugar amb les preguntes de seguretat que et fa el FaceBook, des d’atribuir-te comentaris o verificar si amigues que tens a la xarxa social les coneixes… Apassionant!\nGestió de l’evidència de l’activitat\nUn cop descarregat l’arxiu que genera l’Instagram o el FaceBook cal passar les dades de la base de dades descarregada amb l’evidència o fotografia. Per una banda trobarem un seguit de bases de dades (un *.json, per Instagram i una *.html, per Facebook) amb la descripció de l’activitat, els comentaris, els “likes”, les “stories”, els seguidors… i per l’altra els fitxers amb les fotografies ordenades per carpetes d’anys i mesos i en format *.jpg.\nCaptura de pantalla de les dades associades a la imatge del monogràfic de crestes extreta de la còpia descarregada de l’Instagram de l’autor\nDes del meu punt de vista, amb aquesta informació podem configurar l’arxiu de l’activitat del nostre centre. Tan sols es tracta de tenir uns mínims coneixements per interpretar la informació i tractar-la i anar repetint l’acció un cop l’any. Evidentment que la qualitat no permetrà, en un futur, reproduir en alta resolució una fotografia. Segur que es trobaran sistemes per fer-ho.\n…i els drets, que passa?\nNo voldria finalitzar sense plantejar un altre tema i és el de les autories de les fotografies i textos –alguns veritables obres d’art– en una xarxa social d’una entitat. Em sembla que és un debat generalitzat i una problemàtica que ens trobarem als arxius. La publicació d’una o més fotografies d’una sortida, les dades de l’autora o autores, són inexistents. Pot haver-hi més d’una autora (recull de diverses fotografies) i, fins i tot, no són ni de qui les envia ni de la propietària del dispositiu. Dalt del cim estant, s’acaba buscant el recurs d’alguna alpinista per fer la fotografia de grup que il·lustrarà la sortida. També s’hi afegeix una descripció amb els corresponents hastags.\nEns trobem, doncs, davant de la circumstància de tenir múltiples autores amb llurs drets. Potser ens haurem de plantejar afegir una clàusula on, a part de cedir la nostra imatge –si hem estat víctimes d’una fotografia-cedim els nostres drets de propietat intel·lectual? Però vaja, si volem preservar l’activitat, crec que en aquest punt no ens hi podem ficar molt…


MoraBanc Assegurances llança un Xatbot per fer els tràmits de l’assegurança de salut a distància - Sala de premsa\nMoraBanc Assegurances llança un Xatbot per fer els tràmits de l’assegurança de salut a distància\nMoraBanc Assegurances posa a disposició dels seus clients un Xatbot amb el que podran fer els tràmits de la seva assegurança de salut i baixa laboral a distància. Amb aquesta eina l’usuari podrà enviar les seves factures mèdiques i baixes laborals des de l’ordinador o el mòbil sense haver de portar-les presencialment a les oficines. El tràmit es pot fer en qualsevol moment i des de qualsevol lloc i permet una gestió més ràpida, sense necessitat de tenir usuari de banca en línia. És una eina especialment útil en aquests moments en què es recomana sortir de casa el mínim possible i on hi ha una gestió continuada de baixes i receptes mèdiques.\nAmb el nou Xatbot, MoraBanc afegeix més tràmits als que es podien fer des de casa, com les transferències, consultes de saldos i moviments, activació del codi CIP per comprar amb targetes per internet, consulta del saldo de la targeta i els moviments, compra i venda de valors, etc. Aquestes operacions es poden fer des d’internet, la banca en línia, l’app, telebanc, per telèfon amb el gestor o els caixers, per minimitzar al màxim el risc de contagi de la COVID-19.


Un «Rèquiem» de Mozart a benefici dels malalts de càncer - Diari de Girona\nUn «Rèquiem» de Mozart a benefici dels malalts de càncer\nEl Cor i l'Orquestra de Cambra de l'Empordà oferiran el 4 de març un recital benèfic per recaptar fons per a la Fundació Oncolliga Girona a l'església de Santa Maria dels Turers de Banyoles\nRepresentants de la COCE, l´Oncolliga i l´Ajuntament de Banyoles, ahir. fundació oncolliga\nEl Cor i Orquestra de Cambra de l'Empordà (COCE) oferirà el 4 de març un concert benèfic a favor de la Fundació Oncolliga Girona a Banyoles. La cita és el 4 de març a l'església de Santa Maria dels Turers i l'obra triada és el Rèquiem en re menor de Wolfgang Amadeus Mozart, una de les peces més emblemàtiques de la història de la música clàssica, que el COCE va estrenar l'estiu passat al Festival de Sant Pere Pescador.\nEl Cor de l'Empordà, format a principis del 2017 a partir d'una selecció de veus de l'Alt Empordà i el Baix Empordà, presentarà una formació amb dotze soprano, catorze contralts, dotze tenors i dotze baixos, considerada ideal per a una obra de les característiques del Rèquiem.\nL'Orquestra de Cambra de l'Empordà, per la seva banda, actuarà amb la formació mozartiana que marca el compositor: catorze cordes, nou instrumentistes de vent, timpans i orgue. El quartet solista vocal, format per la soprano Monik Bargalló, la mezzosoprano Imma Roig, el tenor Joan Francesc Folqué i el baix Xavier Mendoza, i el director, Carles Coll, completen una formació de 80 persones que posaran el seu treball al servei d'una de les obres culminants de la música clàssica per ajudar els malalts de càncer de la demarcació.\nNo es posaran entrades a la venda però els assistents podran fer un donatiu voluntari a l'entrada de l'església de Santa Maria dels Turers.\n«Estem molt agraïts que el COCE hagi pensat en nosaltres com a beneficiaris d'aquest concert i esperem que la gent s'animi a gaudir d'aquest gran espectacle de música clàssica, en un escenari magnífic, com és l'església de Santa Maria dels Turers, sabent que al mateix temps estan col·laborant amb la nostra entitat, que al cap i a la fi és una manera molt directa d'ajudar els malalts de càncer del Pla de l'Estany i de la resta de comarques gironines», explicava ahir Lluïsa Ferrer, presidenta de la Fundació Oncolliga Girona, durant la presentació del concert.\nPer la seva part, el director de la COCE, Carles Coll, va recordar que ja fa anys que ofereix un concert solidari amb els malalts de càncer a Banyoles, però que aquest any ha volgut fer un salt qualitatiu. «Em fa molta il·lusió fer el Rèquiem de Mozart a l'església de Santa Maria, que és el lloc on s'ha de fer, perquè és una missa de difunts», assenyala.\nAtenció a la comarca\nD'acord amb les dades recollides a la Memòria Social de l'any 2017, que es publicarà pròximament, un total de divuit persones del Pla de l'Estany es van beneficiar l'any passat de l'assistència psicològica que ofereix la Fundació Oncolliga Girona; deu persones van rebre el servei de fisioteràpia a domicili; nou persones van recorrer al préstec de material tècnic i set usuaris van fer sessions de drenatge limfàtic.\nA més, tres afectades de càncer van recorrer al banc de perruques, que cedeix perruques a les malaltes oncològiques, i una persona va fer ús de la llar-residència, el servei d'allotjament que té l'entitat per als familiars de persones que estan hospitalitzades al Trueta.\nL'Oncolliga també du a terme diversos programes de prevenció en la salut dins l'àmbit de l'educació formal que tenen com a objectiu promoure hàbits de vida saludable entre els més joves.\nDestaca especialment el programa «No et fumis la salut», de prevenció de consum de tabac entre joves de primer d'ESO.\nLa pedagoga responsable d'aquest programa va fer l'any 2017 15 xerrades a instituts de Banyoles, a les quals van assistir un total de 384 alumnes.\nA més, 87 alumnes de Porqueres van participar a l'activitat «L'hort d'en Marçal», dirigida a alumnes de primària i que té com a objectiu promoure el consum de fruita i verdura entre els més petits.


“Els homes som els culpables de l’existència de la violència de gènere”\nQuatre dels 25 protagonistes de la campanya contra la violència masclista del Consell de Mallorca analitzen el problema des de les seves pròpies experiències\n5 min. Palma 17/11/2018 22:11\n651x366 D’esquerra a dreta, Julián García, psicòleg; Manu Garcia, dinamitzador sociocultural; Miquel Far, terapeuta familiar, i Álex González, politòleg. / ISAAC BUJ D’esquerra a dreta, Julián García, psicòleg; Manu Garcia, dinamitzador sociocultural; Miquel Far, terapeuta familiar, i Álex González, politòleg. / ISAAC BUJ\nMiquel Far, psicòleg i terapeuta familiar de professió, ha vist de molt a prop nombrosos casos de violència masclista. “He estat testimoni de situacions molt properes d’amigues que han patit diferents tipus de violència masclista, com assetjament psicològic, control abusiu per part de les seves parelles i també casos de violència física”, explica. Tot això l’ha duit a fer una passa endavant, amb 24 homes més, i a participar en la campanya del Consell de Mallorca contra la violència masclista dins el marc del Dia internacional contra la violència cap a les dones, que es commemora el pròxim 25 de novembre. Ell i Julián García, Álex González i Manu Garcia expliquen per què ho han fet.\nTots quatre tenen clar que gairebé totes les dones han estat víctimes, alguna vegada o altra, de comportaments masclistes. I consideren intolerable que avui dia es continuïn normalitzant actituds masclistes que no haurien d’estar acceptades. Per la seva banda, el politòleg Álex González afegeix que en aquesta lluita el silenci no és la solució, sinó una contribució al masclisme que els rodeja. “El silenci ens fa còmplices. Estam envoltats d’una situació de violència sobre les dones. No podem quedar callats. La lluita per la igualtat de gènere i contra la violència és una qüestió que ens afecta a tots, inclosos els homes, que som els autèntics culpables de l’existència d’aquesta xacra, que és molt present en la societat”.\nFar explica que pot afirmar que el 100% de les seves amigues han estat víctimes de la violència masclista. Des d’experiències personals i laborals vinculades a la violència i a tota mena de masclismes, ofereixen la seva visió sobre aquesta xacra i exposen els motius pels quals han participat en la campanya. Els quatre manifesten que en l’actualitat hi ha un model de masculinitat hegemònic en la societat i que els homes són els principals subjectes d’intervenció per erradicar el masclisme.\nTot i el seu convenciment, no dubten que el camí per eliminar de manera definitiva la violència de gènere és que ells s’impliquin en la lluita per una societat més igualitària. Ells mateixos i tots els homes. Per això, en la campanya del Consell de Mallorca, cadascú explica diferents situacions que ha viscut en primera persona i exposa el seu punt de vista d’una manera molt propera al problema. Sens dubte, són quatre veus que representen una mostra dels encara massa pocs homes que asseguren que “estan farts” que no es faci una passa endavant per posar fi a aquesta situació i que intenten fer-hi alguna cosa, per petita que sigui, sabent que encara els queda molt camí per recórrer.\nManu Garcia, molt involucrat en la causa per raó de la seva professió -és dinamitzador sociocultural-, explica que “no fa falta l’agressió física perquè es pugui parlar de violència. Les dones que formen part del meu dia a dia són de manera quotidiana víctimes d’actituds masclistes que van des d’insults a petits detalls que no s’haurien de tolerar”.\nPer part seva, Álex González destaca que tant des del punt de vista professional com personal també ha conegut nombrosos casos de dones que han patit la violència masclista, que ha deixat unes marques molt profundes en les seves vides. “Les seqüeles psicològiques són les més difícils de superar. Tant de bo mai més una dona del meu entorn hagi de tornar a passar per situacions d’aquestes”, declara.\nCanvi de protagonisme\nEls quatre testimonis no dubten a afirmar que és necessari que en l’àmbit de polítiques d’igualtat es comenci a interpel·lar els homes i no només les dones. “Sempre interpel·lam les víctimes, com si fossin elles les que s’han de protegir, evitant determinats comportaments o mostrant determinades actituds. Cal un canvi de protagonisme en el qual els homes donem la cara per començar a implantar noves narratives i trencar amb la nostra posició de silenci”, afirma Miquel Far. Per part seva, Julián García, expert en psicologia, defensa que la campanya del Consell de Mallorca s’hauria de promoure a escala estatal, a fi “que la nostra experiència servís per fomentar de manera més contínua projectes d’aquest tipus, en què els homes ens posam al costat de les víctimes”.\nUn aspecte que destaquen els quatre homes és el suport que han rebut des del primer moment per part de les seves parelles a l’hora de formar part d’aquesta campanya. “De vegades, elles senten que no ens implicam prou en la lluita contra el masclisme, i el fet de representar en aquest projecte una altra perspectiva de la masculinitat i canviar la imatge de l’home no sensible amb la causa ho valoren de manera molt positiva”, asseguren.\nConscienciació i educació\nJulián García manifesta que s’ha de fer feina de manera molt intensa en la conscienciació. El psicòleg assenyala que “el punt de partida han de ser els centres escolars, on s’han d’implementar polítiques educatives que fomentin la prevenció i la no-normalització d’actituds masclistes”. A això, Miquel Far hi afegeix que és imprescindible que les administracions duguin a terme programes d’intervenció social permanents destinats no tan sols a les dones, sinó a tota la població en general. “Ens agradaria que la nostra experiència sigui una passa més en el camí per construir una societat sense violència, que les víctimes sentissin que no estan soles i que els homes també lluitarem per transformar una societat masclista en una d’igualitària”, conclouen.


La 42a Festa de les Danses de la Vall d'Albaida, ajornada vuit dies pel mal oratge - VilaWeb\nLa 42a Festa de les Danses de la Vall d’Albaida, ajornada vuit dies pel mal oratge\nMontaverner acollirà els balladors de 16 pobles que participen en l'aplec folklòric d'enguany\nLa 42a Festa de les Danses de la Vall d’Albaida, prevista per a aquest dissabte 14 de setembre a Montaverner, s’ha ajornat a la setmana que ve a causa del mal oratge.\nSerà el dissabte 21 quan Montaverner acollirà, per tercera vegada, aquest aplec folklòric comarcal que torna a aquest municipi on ja s’havia celebrat els anys 1980 i 2002.\nEls balladors que acudiran enguany a l’aplec són d’Ontinyent, l’Olleria, la Pobla del Duc, Quatretonda, Llutxent, Bèlgida, Castelló de Rugat, Bocairent, Alfarrasí, el Palomar, Aielo de Malferit, Benigànim, Albaida, Fontanars dels Alforins, Agullent i Montaverner. La festa començarà a les 17.30 amb una cercavila des de la parada d’autobusos de l’avinguda de Sant Pancraci fins al punt d’inici de la dansà, al carrer Alacant.\nDesprés de la dansada pels carrers de Montaverner, a les 21.00 es farà una ballada col·lectiva de la Granaïna de Montaverner. A continuació, un sopar de germanor a l’esplanada de l’auditori Lluís Peiró i l’actuació de la Rondalla de l’Agredolç tancaran la festa.\nFesta de les danses de la Vall d'Albaida


Rikus reivindiquen tornar omplir les places dels pobles • Ràdio Capital de l'Empordà\nRikus reivindiquen tornar omplir les places dels pobles\nLa companyia d’espectacles musicals familiars Rikus treu una nova cançó acompanyada d’un videoclip gravat a diferents places del territori passant per Girona, Olot i Vic entre d’altres.\nAquesta cançó, és plena d’energia i optimisme vol reivindicar i animar a organitzar activitats culturals (música, teatre, circ…). Encoratjar al públic perquè ompli carrers, teatres i places d’alegria, rialles i emoció, després d’un any de pandèmia i restriccions dures per a tothom, i especialment al món de la cultura, cancel·lant-se actuacions i espectacles arreu del País.\n“Les places de poble són un símbol d’identitat, aquests espais ens han vist créixer, divertir-nos i gaudir de cultura. Les places dels nostres pobles són un punt de trobada entre la cultura i el poble. ”\nLa cançó pretén ser un crit a l’esperança i anima a tancar aquesta etapa, deixar la pandèmia enrere i gaudir de festes majors, concerts, festivals, obres de teatre…\nAmb una melodia optimista, plena d’energia i una tornada que esperem que enganxi apetits, petites i grans.\nEn aquesta ocasió col·laboren els companys Xiula en un petit rap dins la cançó. Fet que quan l’estàvem creant vam veure clar que aquell trosset sonava a ells.\nL’entrada Rikus reivindiquen tornar omplir les places dels pobles ha aparegut primer a Primera Fila.\nArticle anteriorEl Master Peix de Palamós, millor projecte de bones pràctiques segons Red Española de Grupos de Pesca\nArticle següentLa Casa Azul surt de gira aquest estiu


Com t'afecta la Festa Major? - Ajuntament del Morell\nCom t'afecta la Festa Major?\nLa celebració de diversos actes comporta afectacions de trànsit que cal tenir en compte.\nEt donem alguns consells per gaudir de la festa al màxim.\nLa Festa Major de Sant Abdó i Sant Senén comença a caminar aquest divendres, i ho farà durant deu dies amb un programa farcit d'actes per a tots els gustos i totes les edats.\nDes de l'Ajuntament del Morell, i en concret des de la regidoria de Cultura, Festes i Joventut, volem que tots els morellencs i morellenques pugueu viure les festes al màxim, de forma còmoda i segura. És per això que us detallem les afectacions de trànsit que hi haurà aquest cap de setmana pels actes de la Festa Major.\nDissabte 21 de juliol a la tarda tindrà lloc el Ball de Sant Miquel infantil. Amb motiu del correfoc, quedarà completament prohibit aparcar en els carrers següents a partir de les 6 de la tarda i fins a les 10 de la nit: Plaça Era del Castell, Carrer Sant Plàcid, Carrer Sant Isidre i Rambla Maragall. També dissabte, i pel concert de Pastorets Rock, no es podrà aparcar a la Plaça de l'Església i a la Plaça de la Font des de les 9 del matí i fins a les 2 de la matinada del diumenge 22 de juliol.\nJa de cara a diumenge 22 de juliol, es realitzarà la 13a Baixada d'Andròmines. Per aquest motiu, quedarà completament prohibit aparcar a la Plaça de l'Església i a la Plaça de la Font des de les 10 del matí i fins a les 3 de la tarda. Així mateix, i a causa de la 13a Trobada de Puntaires, es prohibeix aparcar al primer tram de la Rambla Joan Maragall des de les 9 del matí i fins a les 3 de la tarda. La via, a més, romandrà tancada a la circulació.\nConsells per viure la festa en pau\nAl programa ja hi heu pogut veure els consells que donem, des de la regidoria de Cultura, Festes i Joventut, per tal de viure una festa en pau. La clau, com sempre, és el respecte.\nAmb moderació. Els dies de Festa Major són dies d’excessos. Reduir els riscos en el consum d’alcohol i altres substàncies són la clau per tenir la festa en pau. Si beveu, feu-ho amb moderació.\nNomés un Sí és un Sí. Totes les persones tenim dret a gaudir de les festes populars sense sentir-nos assetjades, violentades o agredides. Cal respectar les decisions de cada persona, prevenir els comportaments abusius, discriminatoris, tocaments i comentaris ofensius o degradants. Són formes de violència, tinguem-ho en compte, i si cal truca al 112.\nMés reutilitzable. Des de fa molts anys, durant els dies de Festa Major es poden adquirir els gots reutilitzables. El seu ús ens ajuda a mantenir el poble més net. Així mateix, col·labora i llança les deixalles al contenidor corresponent.\nSense olors. Utilitzem els WC habilitats per aquestes festes.


Grans radials - Betetistes dels Pirineus\nYou are here: Home › Grans radials\nLes Grans Radials Barcelona uneixen Barcelona amb una població amb estació de tren. Les Grans Radials uneixen poblacions llunyanes com Tarragona o Girona en jornades ciclistes d’un sol dia. Són perfectament assumibles a l’hivern (millor amb llum), perfectes per la primavera i la tardor i evitables a l’estiu.\nNivell físic: Extrem. Dificultat tècnica: 15 minuts de pujada per corriol no practicable al coll de can Riera\nGirona – Barcelona: 27 d’abril\nUnirem Sant Celoni i Barcelona per una pista amb clara intenció carenera travessant el Parc del Corredor, el Parc de la Serralada del Litoral i el Parc de la Serralada de Marina. La travessa pren com a punt de partida el tram Vallgorguina – Barcelona, de la Volta a Catalunya. El recorregut té una llargada d’uns 70 km i s’han de superar uns 1500 metres de desnivell positiu.\nDe Barcelona a Igualada, remuntant el riu Llobregat i passant per el pont del Diable, Olesa de Montserrat, les afores d’Esparraguera, Collbató, el Bruc, coll del Bruc, La Pobla de Claramunt i entrant a Igualada per l’antic rec. Observacions: amb una mica més de desnivell que l’anterior.


Un freak entre l’Obrador de Catalunya i el Microteatro de Madrid\nAls deu anys de l'Obrador de la Sala Beckett, Pausa 34 (2012)\nL’autor repassa la seva àmplia experiència com a alumne de l’Obrador de la Sala Beckett, i destaca la importància d’accedir a un espai on sigui possible trobar complicitats i regular afinitats.\nL’Obrador em sembla una mena de botiga de regals per a qualsevol apassionat del teatre. Per a mi és com un quiosc freak de còmics per a dramaturgs. Difícilment exportable. Ubicat a un carrer petitó i amagat de la resta de comerços. Una botiga especialitzada. No només per l’oferta de cursos, lectures, xerrades i tertúlies, sinó pel fet de ser un lloc de reunions, un lloc per trobar-te amb aquests freaks, una mica esnobs fins i tot, però dels quals de vegades tinc la sensació que formo part. En aquest sentit, encara que en nombroses ocasions m’he trobat renegant d’aquesta endogàmia, al meu parer, és important envoltar-te de gent que tingui les teves mateixes «neures», a qui puguis preguntar l’opinió. Si per a un autor jove escriure quelcom social és pretensiós… O com ser suficientment personal sense que el text faci una certa flaire de diari personal… Si és el moment de ser irreverent amb les estructures o fins a quin punt treballar a la televisió afecta l’escriptura de la teva última obra. Sí, en conjunt, un mica freack. Fins i tot antipàtic si agafem distància i ho analitzem des d’una perspectiva profana. Però totalment calmant i curatiu pels malalts de l’escriptura dramàtica.\nL’Obrador ofereix la possibilitat de trobar complicitats i regular afinitats. Sempre he cregut més en els professor que en les assignatures. I en aquest sentit, l’Obrador ofereix una variada gamma de professors amb\nles seves respectives i atractives receptes. Manuals que els han fet servei en algun moment de la seva carrera professional.\nTot per aprendre… Motivació… Discurs… Revelacions… Qualsevol eina d’un col·lega pot ser bona per incentivar alguns d’aquests factors.\nEl meu itinerari fou el següent: Carles Batlle, del qual vaig rebre la poca teoria que sé, indispensable, per altra banda; Albertí, amb el seu punt de vista clarivident sobre el teatre actual i la importància de la musicalitat de les paraules… I després doble dosi de dramatúrgia argentina per destruir els clixés narratius: Daulte i Spregelburd. A qualsevol dels quatre els recomano amb escreix.\nEnmig, algun seminari internacional: Michel Azama i Simon Stephens… A la col·lecció del freack, dos cursos de prestigiosos autors estrangers sempre queden bé.\nHi ha qui col·lecciona música o compra compulsivament moda, l’Obrador em proporciona la possibilitat d’enfocar el meu consumisme cap a la cultura. Em posa col·leccionar cursos de dramatúrgia o direcció, com el que col·lecciona cinema porno dels vuitanta. Els faig amb l’esperança que algú em doni un ingredient més per a la composició de la meva anhelada recepta màgica. Si existeixen la màgia i les receptes. El tipus de freack al qual pertanyo creu en totes dues coses, en la màgia i en les receptes.\nAquest ingredient màgic, de vegades, no ve per part d’un professor, ve d’un company, una conversa, una lectura… En qualsevol cas, aquesta convivència em permet integrar-me dins d’un col·lectiu i reafirmar les meves senyes de distinció respecte a la resta.\nÉs per tot això que aquest freack pensa que el format de cursos i seminaris, i sobretot, el meu preferit, l’Obrador d’estiu, és simplement collonut. Amb aquest format no tens temps de saturar-te. Com qualsevol activitat freack, aquesta té sentit fora de la teva activitat diària. L’endogàmia, l’estimulació creativa i de curiositat, les converses intel·lectuals i autocomplaents no tindrien sentit si estiguéssim practicant les durant tot l’any. És per això que crec que el format intensiu, un curs compacte i de temps reduït, és ideal.\nPenso que l’oferta és molt més atractiva que qualsevol ensenyança amb esperit de carrera universitària o estudis reglats.\nAl tipus de freack al qual pertanyo li va més poder consumir tres cursos de tres autors diferents que no pas fer una carrera reglada amb molts professors que et poden interessar més o menys.\nSí, segurament, tot això té quelcom d’elitista. Tan elitista com pot ser el teatre. En relació amb aquesta afirmació potser és important no oblidar-nos de les ajudes o beques. Potser s’hauria de reforçar això, per ampliar les possibilitats d’accés a aquest tipus de cultura ràpida però de primera qualitat. També crec que és important mantenir l’esperit que hi ha darrere d’aquestes jornades, de reforçar la dramatúrgia catalana no només com a aparador, sinó per dotar els seus components d’eines per conèixer els seus col·legues internacionals.\nFa pocs mesos vaig estar a Madrid i vaig tenir la possibilitat de conèixer la sala del Microteatro. Després vaig parlar amb un dels seus socis fundadors. M’explicava com s’havia esdevingut el fenomen i com el format havia progressat fins a l’èxit rotund. Em deia que ells, de cada entrada a cadascun dels espectacles de petitíssim format, no es quedaven res i que havien trobat el veritable negoci en el moviment que generava el bar. Em va confessar que li havia sorprès la necessitat de la professió de compartir inquietuds i perspectives de feina, i que la mateixa afluència d’aquests guionistes, actors, directors havia atret tot tipus d’admiradors del sector.\nPotser el fenomen del Microteatro, en algun sentit, i si em permeteu la comparació, té alguna cosa a veure amb el que es genera a l’Obrador. Potser amb una dosi diferent de glamour. El fet de poder-te trobar a la bella Belén Rueda o al bell Rafael Duque prenent una cervesa té un component diferent a trobar-te els meus admirats companys dramaturgs catalans. Sembla que una de les dues fórmules funciona millor com a reclam de fans i groupies. Però també vaig trobar que el Microteatro era un bon lloc de reunió per a la gent de la professió i, per tant, un possible formiguer d’iniciatives.\nEn una xerrada amb l’actor i amic David Selvas, tot sabent que el Microteatro arribaria tard o d’hora a Barcelona, especulàvem sobre la diferència de caràcters dels professionals de Madrid i de Barcelona. I ens preguntàvem si a Barcelona podria mantenir-se el mateix tipus de funcionament.\nEn qualsevol cas, el Microteatro també ha arribat a Barcelona i podrà cercar les seves pròpies senyes d’identitat. I encara que amb un «look» i una vocació diferents, sembla que també tindran la possibilitat de potenciar la dramatúrgia autòctona, fomentar la interrelació professional i, fins i tot, importar dramatúrgies d’altres països.\nAlgunes similituds i algunes o moltes diferències. Potser un grau diferent en els drets d’admissió. Potser un tarannà diferent o la necessitat de pertinença a diferents col·lectius freaks.\nDe moment, tot i que trobo virtuts en totes dues bandes, posats a consumir compulsivament dramatúrgia em quedo amb la fórmula de l’Obrador. La del festival més que la del cinefòrum. Que tot això continuï emmascarant una essència consumista, encara que sigui cultural, no he aconseguit justificar-ho. Però em compensa pensar que en tota col·lecció freak, el motor sempre és l’amor o, si més no, la passió. En tot col·leccionista hi ha alguna cosa ingènua, hi ha quelcom de romàntic.\nMots clau: Microteatro, Obrador de la Sala Beckett, pedagogia teatral\nEntrada anteriorHacia una pedagogía para las prácticas de escritura contemporánea Entrada posteriorAddicció


Cinc descobriments de Mart que van transformar la nostra comprensió del planeta vermell - Regla Notícies\nCinc descobriments de Mart que van transformar la nostra comprensió del planeta vermell\nAquest article titulat “Cinc descobriments de Mart que van transformar la nostra comprensió del planeta vermell” va ser escrit per Alan Yuhas a Nova York, per theguardian.com el Dijous 05 de Novembre 2015 21.15 UTC\nAmb un vehicle rodant sobre el sòl vermell, en lloc de passar-nau espacial a través de l'atmosfera i dels equips en el treball tot al voltant de la Terra, Mart ha renunciat a una sèrie de secrets de la NASA en l'últim any. Aquests són alguns dels principals descobriments de 2015.\nL'aigua líquida a Mart\nBuscat per dècades, evidència d'aigua líquida a Mart, literalment, va sortir del planeta al juliol, corrent per canons i parets del cràter durant la temporada d'estiu. Un equip de la NASA va trobar sals hidratades, una pistola fumejant d'aigua líquida, en quatre llocs on les taques fosques corrien pel terreny marcià.\nLa NASA encara no sap l'origen del flux costa avall salobre, que pogués aixecar-se de gel subterrània o aqüífers, o condensar fora de l'atmosfera. Missions anteriors han trobat indicis d'aigua, incloent imatges del que semblava ser petits rierols i fins i tot l'aigua corria per barrancs, però el descobriment d'estiu va ser aclamat com el primer va confirmar l'evidència que el líquid que més s'associa amb la vida.\nEls investigadors han sostingut durant molt de temps que l'aigua líquida és un ingredient principal per a la vida - mantra de la NASA a la recerca és "seguir l'aigua" -, però els científics s'enfronten ara a un dilema sobre com investigar els corrents. El rover Curiosity que ha explorat Mart durant tres anys no és estèril, i podria contaminar les zones humides amb els insectes terrestres que s'aferraven a la nau espacial a través del cosmos. El rover podria investigar des de la distància, amb un làser que seria mesurar les ratlles, o podria córrer el risc d'acostar per recollir una mica de fang.\nUn ambient despullat pel vent del sol\nDijous, La NASA va anunciar una sèrie de conclusions sobre l'atmosfera de Mart que podria ajudar a resoldre el misteri del que va passar a Mart, que milers de milions d'anys enrere era una humida, món càlid, amb una atmosfera 100 vegades més gruixut. Avui dia Mart és sec, frígida i bombardejat per la radiació - un món sense el fort camp magnètic que envolta la Terra i la protegeix de les explosions al sol.\nLes troballes de la nau espacial de la NASA Maven, que va arribar a Mart el passat tardor per investigar la seva prima atmosfera, estan ajudant a resoldre aquest misteri. Científics de la missió van trobar que les tempestes solars, que l'energia explosió i el magnetisme cap a fora, despullar partícules de l'atmosfera de Mart a una velocitat increïble.\n"Igual que el robatori d'unes monedes d'una caixa registradora cada dia, la pèrdua es torna significativa amb el temps,"Va dir Bruce Jakosky, Investigador principal de Maven. Les tempestes solars són més comuns i intensos abans en la història del sistema solar, el que significa que els esdeveniments al Sol poden haver tingut importants repercussions per a l'aigua i l'atmosfera de Mart.\nLa missió també va mesurar la composició de l'atmosfera de Mart per primera vegada des de les missions Viking 40 fa anys que, i es va trobar una quantitat misteriosa de pols flotant per sobre del planeta. Els investigadors van suggerir que podria ser pols interplanetària - els grans còsmics deixades per cometes i asteroides que travessen el sistema solar.\nA l'octubre, Científics de la NASA van trobar evidència de llacs que podrien haver durat fins 10,000 anys - possiblement temps suficient perquè la vida es desenvolupi en un paisatge pantanós de corrents superficials i els deltes. L'anàlisi dels sediments va mostrar científics que l'aigua va fluir, portar grava i sorra cap avall al gegantí cràter Gale. Al centre del cràter es troba una imponent muntanya anomenada Muntanya de Sharp, si l'acumulació de tres milles de capes de sediments.\nA l'abril, el rover Curiosity trobat evidència d'aigua líquida sota la superfície de Mart, i les temperatures registrades en el cràter Gale que estaven just per salmorra líquida. Els resultats van suggerir que el sòl de Mart és humit amb aigua que pot romandre líquids gràcies a una sal, perclorat de calci, que el manté fluid fins aproximadament -70ºC.\nMaven científics també van trobar que el vent solar crea l'equivalent de les llums del nord a través de vastes franges de Mart, causada per la gran energia partícules emocionant una atmosfera sense vigilància per un camp magnètic. Els humans teòricament podien veure les aurores marcianes com vermell, els colors blaus i verds en l'espectre visible, Però la NASA encara no sap el que les llums poden semblar, des dels seus rovers no tenen l'equip per veure'ls.\nLes aurores també suggereixen que la majoria de Mart és assotat pels vents solars, prestar evidència a la idea que els esdeveniments solars van contribuir a la pèrdua de l'atmosfera en tot el planeta. Alguns camps magnètics romanen en les seccions de l'escorça repartits per tot el planeta, però el planeta no té la protecció global que una vegada va tenir.\n23664\t0 Alan Yuhas, Article, La curiositat Rover, Mart, NASA, Notícies, Ciència, Espai\n← Amazon Foc HD 10 revisió: tallar les cantonades equivocades demostra un error costós Engranatge Revisió Samsung S2: setena vegada per sort per SmartWatch de signatura coreana →


L'oliver Kiko Roig es proclama campió de la Copa d'Espanya de Strapless en la SKL d'Oliva 2019 - Diari Serpis\nLa Spain Kiteboarding League, Copa d’Espanya de Strapless & Freestyle, celebrada aquest cap de setmana a les platges d’Oliva, ha oferit un gran espectacle marcat per l’experiència dels grans riders i la soltesa i qualitat de les joves promeses que han demostrat que el futur del kite està assegurat.\nEn la categoria Strapless, cal destacar que els joves riders ho han posat difícil a competidors amb més drive i més experiència encara que al final, la primera posició ha sigut per al d’Oliva Kiko Roig, guanyador de la SKL Oliva 2019, amb un heat perfecte en la semifinal de 10 punts i uns trucs molt complicats, com el backroll marrada 5 o el Front shove–it. La final disputada entre Roig i el resident malagueny Keanu Merten, de tan sols 13 anys, va posar dempeus al públic per la gran qualitat dels dos esportistes i l’espectacularitat dels salts realitzats. El tercer i quart lloc han sigut per a Deivid Martínez i David Marín, respectivament.\nEn Freestyle masculí, la final ha estat molt disputada entre els quatre finalistes competidors encara que el barceloní David Tonijuan “Handel”, amb molta potència i uns trucs molt nets, ha quedat primer. El segon lloc ha estat molt renyit entre Manu de Pfyffer i el best rookie 2018, Adrián Carbonell, sent la plata per al valencià en un heat molt igualat, que s’ha dirimit per només dues dècimes de diferència. Finalment, el quart lloc ha sigut per al malagueny Alex Pastor, campió del món de kite en 2013 i guanyador de la SKL 2018.\nEn Freestyle femení, Alexandra Torres ha aconseguit una merescuda victòria, seguida de la kiteborder canària Julia Castro, Isabeau Galiart i Ana Chamorro Font que van completar el quadre amb un ajustadíssim heat que es va portar finalment la canària.\nPer tercera vegada consecutiva, la Spain Kiteboarding League ha convertit la platja d’Oliva en el millor escenari nacional del kite, amb un gran espectacle que ha deixat un bon sabor de boca a l’organització, competidors i públic i a tots els convidats, entre els quals es trobava el campió del món, el brasiler Carlos Mario.


XIV Campanya de Concerts d'Intercanvi\nPublicat el Dijous, 06 Juliol 2017 17:24\tPresentació del diari Jornada\nPublicat el Dimarts, 27 Juny 2017 20:38\tINFO ATENEU: BEQUES BANKIA\nPublicat el Divendres, 23 Juny 2017 16:50\tBenvolguts amics.-\nEls informem que s'ha publicat per quart any consecutiu la Convocatòria de les Beques Bankia per als alumnes de les Escoles de Música de les Societats Musicals Federades de Federació de Societats Musicals de la Comunitat Valenciana.\nEl termini de presentació de les sol·licituds finalitzarà el pròxim 7 de juliol, pel que els preguem difonguen entre els alumnes de la seua escola de música aquesta convocatòria para puguen tindre l'oportunitat d’optar d'obtenir l'ajuda.\nPoden consultar les bases de la Convocatòria en la web: www.bankiaescoltavalencia.es\nConcert fi de curs orquestra de pols i plectre\nPublicat el Dimarts, 20 Juny 2017 10:38\tCens formacions artístiques en les societats musicals\nPublicat el Dilluns, 01 Juny 2015 11:46\tLa FSMCV censa 1.686 formacions artístiques en les societats musicals amb 1.075 bandes, 174 orquestres, 233 cors i 133 grups de cambra.\nAquest col·lectiu de la Comunitat Valenciana, amb 542 municipis i 5 milions d'habitants, compta també amb 52 big bands i 19 grups de dolçaina i tabal.\nLa FSMCV agrupa 547 societats musicals, amb 40.000 músics (el 50% d'Espanya), 60.000 alumnes d'escoles de música i 200.000 socis, que són presents en el 90% dels municipis de més de 200 habitants.\nLa província de València compta amb 1.138 agrupacions i 4,27 de mitjana per municipi, la d'Alacant 342 (2,42) i la de Castelló 206 (1,52) que suposen un gran impacte en la difusió de l'educació musical en tot el territori.\nPedro Rodríguez, president de la FSMCV, creu que "l'administració nacional i autonòmica haurien d'estar a l'altura d'un excel·lent treball de vertebració i cohesió social i recolzar la seua internacionalització".\nLa FSMCV creu que aquests sorprenents dades posen de manifest que el moviment associatiu és un fenomen únic al món pel seu projecte social, educatiu i cultural i la seua tasca vertebradora a la Comunitat Valenciana.


Musicavis | Institut Mediterrània\nEl projecte Musicavis és una proposta educa tiva impulsada pel departament de Música de l’Institut Mediterrània del Vendrell, en la qual participen els alumnes de 4t d’ESO. Aquest projecte sorgeix d’una necessitat social centrada en el col·lectiu de la tercera edat, ja que es tracta de completar una activitat lúdica, concretament un acte de celebració de final de curs, que s’ofereix a la gent gran del municipi.\nEn aquest projecte es prepara els alumnes de la matèria optativa de Música en el coneixement del llenguatge musical, tant de forma individual com col·lectiva, i la pràctica instrumental per tal d’assolir un repertori musical atractiu i interessant per a persones de la tercera edat que formen part d’una entitat vendrellenca.\nLa idea és compartir un treball que s’ha dut a terme durant el curs escolar amb un col·lectiu de persones de la tercera edat, amb la intenció de generar una comunicació enriquidora per ambdues generacions implicades. Aquesta comunicació és el pilar fonamental del projecte, ja que vol generar un apropament emocional i una creació d’empatia entre el públic i l’alumnat. Per tant, es tracta d’una experiència molt gratificant perquè conté aquest valor afegit, una relació recíproca que consisteix a donar i rebre.\nAquesta comunicació tindrà lloc des de diferents vessants: d’una banda, la vessant auditiva mitjançant el treball musical i, de l’altra, una vessant més visual mitjançant la projecció de diverses fotografies aportades pels alumnes i públic assistent per tal de generar una proximitat i una millor coneixença de tots els implicats en l’activitat.\nFinalment, la lectura compartida d’alguns poemes amb acompanyament musical completarà aquest objectiu.\nEl projecte Musicavis és una proposta educativa impulsada pel departament de Música de l’Institut Mediterrània del Vendrell, en la qual participen els alumnes de 4t d’ESO. Aquest projecte sorgeix d’una necessitat social centrada en el col·lectiu de la tercera edat, ja que es tracta… Llegeix més»\nExperiència APS – Musicavis\nLa fundació Jaume Bofill presenta el nostre projecte d’Aprenentatge i Servei Musicavis.\nGeneral, Musicavis 0


Llevant Unió Deportiva - L'Enciclopèdia, la wikipedia lliure en valencià\nEscut del Llevant UD, equip de fútbol de la ciutat de Valéncia, fundat en 1909.\nEl Llevant Unió Deportiva és un club de la ciutat de Valéncia. Fon fundat en 1909. Al crear-se la Federació Valenciana de Fútbol, es fundaren el Gimnastic FC (hereu de l’Universitari FC) i el Llevant FC (hereu del Cabanyal FC). En 1915 desaparegue el Llevant FC per a tornar a fundar-se en 1917.\nPosteriorment en 1940 es fusionen Llevant FC i Gimnastic. Aixo fon degut a que despuix de la Guerra Civil Espanyola el Llevant FC es trobà en tots els seus jugadors al complet pero sense camp ya que el seu antic camp situat en el cami fondo del Grau l’utilisava l’OJE.\nPer la seua banda el Gimnastic es trobà en la situacio inversa, sense jugadors pero en el seu historic camp de Vallejo. Despuix de la fusio s’acordà utilisar com a equipacio un uniforme a ralles blanques i roges que fon fruït de les ralles blaugranes del Gimnastic i de les blanc i negres del Llevant. També es va decidir utilisar com a nom el d’Unio Deportiva Llevant-Gimnastic encara que popularment se’l nomenava "Udelage".\nDes de la temporada 1941-1942 adoptà el nom actual, Llevant Unió Deportiva. Ademés incorpora definitivament com uniforme el blaugrana del Gimnastic relegant el blanc i negre del Llevante FC a la segona equipacio.\nEn la temporada 1963-1964 debuta en la Primera Divisió d’Espanya, mantenint-se en la mateixa la temporada 1964-1965.\nLa temporada 2003-2004 conseguix l’ascens novament a la Primera Divisió, de la que ix a l’any següent per a tornar novament a la mateixa la temporada 2005-2006.\nEn total ha militat en 5 ocasions en la 1ª divisió del fútbol espanyol.\nCentenari i nou ascens[editar]\nEn 2009 celebrà el seu centenari sent el club decà de la Comunitat Valenciana. La temporada 2009-2010 queda classificat en 3ª posició en el campeonat de 2ª divisió i conseguix un nou ascens a la 1ª divisió de la lliga espanyola.\nCopa de l'Espanya Lliure en Wikipedia\nObtingut de «http://www.lenciclopedia.org/index.php?title=Llevant_Unió_Deportiva&oldid=165900»\nEquips de fútbol de la Comunitat Valenciana\nEsta pàgina fon modificada l'última volta el 8 jun 2020 a les 19:44.


Hart Vanitas comprar i ofertes a Waveinn\nDescripció Hart Vanitas\nBobina de fosa amb una ració de qualitat excel·lent.\nCos d'alumini d'una sola peça amb braç de suport integrat i plaques laterals de grafit molt fortes.\nBobina mecanitzada d'alumini d'alta capacitat amb perforacions múltiples. Coixinets inoxidables:\nEstrella d'arrossegament de micro clic per a configuracions d'arrossegament extremadament precises\nSistema regulable de 25 punts per al control de fosa magnètica.\n8 tecnologia dels coixinets: 1 coixinet infinit anti invers i 7 coixinets d'acer inoxidable\nEngranatges i eixos d’acer inoxidable d’alta qualitat.\nMànec robust de metall. Agafadors plans super ergonòmics per a una major comoditat i transferència de potència durant la recuperació.\nAccés al port lateral per obtenir canvis ràpids de bobina.\nBeneficia’t de totes les ofertes de Hart Vanitas. A la botiga online de nàutica i pesca waveinn tenim els millors productes perquè gaudeixis de qualsevol activitat esportiva sense complicacions. I sempre tinguis a la teva disposició el millor material de nàutica i pesca. A més, trobaràs tot el material de nàutica i pesca que necessites per estar ben equipat, incloent les últimes novetats de Hart al millor preu.\nCaracterístiques Hart Vanitas\nTecnologias Hart Vanitas\nSostenibilitat Hart Vanitas


El Banc de Temps de Vilassar de Mar celebra el seu primer aniversari | La Clau -Revista gratuïta del Maresme\nEl Banc de Temps de Vilassar de Mar celebra el seu primer aniversari\nPublicat el 04/11/2015\nEn només un any de vida, el Banc de Temps, que va néixer a Vilassar de Mar de la mà de persones a títol individual, entitats i el propi Ajuntament, es va consolidant i des de la seva posada en marxa compta amb 50 persones associades i s´han realitzat un total de 76 hores d’intercanvis.\nActualment, els intercanvis que tenen més èxit són els relacionats amb els arranjaments de roba, conversa en anglès i alemany, classes de TxiKung i feines d’electricitat.\nAl llarg d’aquest primer any de vida s’ha convidat a totes les entitats del municipi a participar com a entitats col·laboradores del Banc de Temps i s’han realitzat tres trobades de persones associades i interessades. En aquestes trobades es valoren els diferents serveis que s’ofereixen i sobretot es fan activitats per fomentar les relacions personals entre socis i sòcies com ara la darrera que es va fer al juliol amb una visita pel patrimoni indià que va finalitzar amb un pica-pica preparat pels mateixos assistents.\nEls reptes del Banc de Temps de cara al nou any passen per augmentar el nombre de persones associades, incrementar el nombre de participants a les trobades i dinamitzar els intercanvis per fomentar que hi hagi més activitat entre els seus membres.\nEl Banc de temps disposa de la pàgina web http://www.bdtvilassardemar.net/, l’eina informàtica on les persones usuàries poden conèixer els serveis disponibles, contactar amb altres participants i gestionar les seves hores, ja que el servei funciona sense diners, la unitat d’intercanvi són les hores.\nLes persones que no disposin d´Internet i vulguin fer algun tràmit relacionat amb el Banc de Temps poden adreçar-se a l´Ajuntament els dijous de 18 a 20 h i a can Bisa els divendres d´11 a 13 h.\nFesta: 1r Aniversari del Banc del Temps\nActivitats: xocolatada, jocs per a infants i conta contes


Castelló millora més de 55.000 metres quadrats de l'entorn urbà del grup Perpetu Socors - VilaWeb\nCastelló millora més de 55.000 metres quadrats de l’entorn urbà del grup Perpetu Socors\nL'Ajuntament recepciona les obres d'urbanització dels voltants del col·legi Guitarrista Tàrrega que dignifiquen la zona\nLes obres de la unitat d’execució 54-UE-R de Castelló s’han recepcionat hui, dignificant més de 55.000 metres quadrats en els voltants del grup Perpetu Socors, en la zona del col·legi Guitarrista Tàrrega. El regidor d’Obres i Projectes Urbans, José Luis López, acompanyat de tècnics municipals, ha supervisat hui els treballs, que s’han executat en els últims mesos amb un pressupost de 210.900 euros.\n“Amb aquestes obres d’urbanització hem posat en valor l’entorn de Perpetu Socors, millorant els equipaments i les zones verdes d’aquest grup perifèric del districte sud”, ha assegurat López. “Aquest projecte d’urbanització és un dels que es va quedar sense acabar a causa de l’anterior crisi, i l’Ajuntament l’ha assumit per a posar en valor l’entorn urbà i millorar la qualitat de vida del veïnat”, ha apuntat l’edil.\nLa superfície en la qual s’ha actuat té 55.832 metres quadrats i se situa en uns terrenys próxims amb el municipi d’Almassora. Limita a l’oest amb el col·legi Guitarrista Tàrrega, a l’est amb el grup Perpetu Socors, al sud amb el camí la Ratlla d’Almassora i al nord amb l’avinguda Camp de Montiel i sòl de particulars. La intervenció s’ha centrat en dues zones verdes; les places de la Manxa i Muntanya Aragó; i en una zona esportiva. Es tracta d’una unitat d’execució que complementa a la 55-UE-R, amb la qual es dignificava l’entorn del centre de salut de Perpetu Socors.\nEls treballs han consistit en la reparació dels elements de l’espai públic afectats, així com el subministrament i instal·lació de mobiliari urbà que van ser col·locats en el seu moment per l’agent urbanitzador, a més de les reparacions necessàries en les instal·lacions i jardineria existents. Així mateix, s’han instal·lat pèrgoles de fusta i jocs infantils.\nEntre altres actuacions, també s’ha prolongat la rampa existent en la plaça Muntanya Aragó per a evitar embassades al principi de la mateixa i s’ha dotat d’una rampa similar a l’accés al vestíbul de l’edifici en la plaça de la Manxa. A més, s’han construït dos passos sobreelevats en l’avinguda Camp de Montiel, cantonada al carrer Sierra Alcaraz i al carrer Calar del Món, amb la finalitat d’alentir i controlar la velocitat del trànsit rodat. També s’ha intervingut sobre la xarxa de drenatge de la zona, reparant l’existència d’escomeses en el seu entroncament amb la canalització principal i s’han col·locat embornals de recollida d’aigües pluvials en zones on es produeixen embassades als carrers.


Unes 129 persones han mort i hi ha 99 ferits crítics en els cinc atacs que s'han produït en la nit de divendres al centre París de forma simultània, segons han informat fonts policials als mitjans de comunicació francesos. L'Estat Islàmic ha reivindicat l'autoria dels atempats en un comunicat.\nPel que sembla, s'han produït tres tirotejos als carrers Fontaine, Charonne i Bataclan. Testimonis d'un dels atacs han assegurat que diversos homes han obert foc amb armes de gran calibre, possiblement fusells Kalashnikov, contra la terrassa d'un restaurant.\nAl mateix temps s'han registrat dues explosions prop de l'estadi on s'estava disputant un partit amistós entre les seleccions de futbol de França i Alemanya. El president francès, François Hollande, que assistia a la trobada, ha estat desallotjat i l'estadi evacuat.\nHollande ha convocat una reunió d'urgència al Palau de l'Elisi per abordar la situació amb el seu gabinet de seguretat. Les fonts consultades per 'Le Figaro' descriuen una situació confusa que s'ha traduït en caos als carrers de París.\nCENT MORTS A LA SALA BATACLAN\nLa policia francesa ha informat de la troballa d'un centenar de cadàvers a la sala Bataclan al terme de l'assalt efectuat per les forces de seguretat i en el qual també han mort els dos terroristes que mantenien retingudes a més de 100 persones a l'interior del local, segons fonts policials a mitjans francesos.\nSegons les primeres informacions, els atacants van entrar a la sala d'espectacles armats i no van permetre sortir a cap dels assistents. Portaven fusells d'assalt i anaven a cara descoberta.\nSegons fonts policials, un dels assaltants és un francès que estava fitxat per les forces de seguretat franceses.\n"AL·LÀ ÉS GRAN"\nUn dels escenaris del criminal atac que s'ha produït aquesta nit a París, ha estat el restaurant Le Carrilon, al carrer de Alibert, que es trobava ple de gent com sol ser habitual els caps de setmana.\nSegons alguns de les persones que es trobaven al restaurant, els assaltants van començar a disparar indiscriminadament sobre els comensals al crit de "Al·là és gran". Després van fugir del lloc, deixant morts i ferits a terra, entre escenes de pànic de la gent .\nEl president, el primer ministre i el ministre de l'interior es troben reunits per avaluar la situació i després compadiran per explicar les mesures que han prenent tot i que s'ha declarat l'Estat d'Emergència.\nLes fronteres franceses han estat tancades per tal d'aturar el més aviat possible als autors dels atacs.\nPRESA DE OSTATGES\nLa Prefectura de París ha informat aquest divendres que hi ha una presa d'ostatges en una sala de concerts de París, d'acord amb 'Le Figaro'. La capital francesa ha estat escenari aquesta nit de cinc atacs simultanis que han deixat almenys 18 morts, segons el balanç oficial.\nEls testimonis consultat per la premsa francesa han xifrat entre dos i sis els homes armats que han obert foc a la sala de concerts Bataclan. Pel que sembla, primer han disparat fora i després han continuat dins, on s'han quedat amb nombrosos ostatges.\nLa policia ha acordonat totalment la zona.\nHOLLANDE ARRIBA AL MINISTERI DE L'INTERIOR\nEl president francès, François Hollande, va ser evacuat de l'Stade de France, on assistia a la trobada de futbol entre França i Alemanya, i s'ha traslladat fins a la seu del Ministeri d'Interior per seguir la situació a París, on en la nit de divendres s'han produït cinc atacs simultanis.\nHollande va ser traslladat des de l'estadi fins al Palau Beauvau, seu del Ministeri, i segueix al costat del ministre de l'Interior, Bernard Cazeneuve, l'evolució dels esdeveniments, segons ha informat el Palau de l'Elisi.\nEl primer ministre, Manuel Valls, s'ha desplaçat també al lloc per participar en les discussions, d'acord amb els mitjans de comunicació locals.\nCAMERON OFEREIX AJUDA\nEl primer ministre del Regne Unit, David Cameron, ha ofert a França tota l'ajuda que sigui necessària després dels sis atacs simultanis que s'han produït aquesta nit amb un balanç preliminar de 18 morts.\n"Estic commocionat pels successos d'aquesta nit a París. Els nostres pensaments i oracions estan amb el poble francès. Farem el que puguem per ajudar", ha escrit a Twitter.


Brots de Covid-19 en diverses àrees de l'hospital Vall d'Hebron - Diari de Terrassa\nBrots de Covid-19 en diverses àrees de l'hospital Vall d'Hebron\nL'Hospital de la Vall d'Hebron de Barcelona ha detectat en les últimes 48 hores diversos brots de Covid-19 a diverses àrees d'aquest centre, que s'estan investigant i aïllant, segons ha informat aquest equipament sanitari.De moment, es desconeix el nombre de professionals sanitaris afectats ni en quines àrees concretes s'han produït els brots, en un recinte que compta amb tres grans edificis hospitalaris d'atenció a pacients i altres destinats a docència i investigació, amb unes 7.000 persones treballant, als quals se sumen els milers de pacients que el visiten cada dia.\nPer fer front a aquests brots, des d'avui, dia 15, l'hospital més gran de Catalunya aplica noves mesures restrictives extraordinàries, entre d'altres, restringir les visites d'acompanyants per a tots els pacients ingressats.Excepcionalment, s'autoritza un acompanyant per pacient només en tres situacions: pacients pediàtrics, part i puerperi, persones amb dependència o discapacitat i en el procés de final de vida.\nEl gerent de l'Hospital Universitari Vall d'Hebron, el doctor Albert Salazar, ha informat als treballadors i també als ciutadans de les mesures restrictives de les visites, que arriba als menjadors, que queden reservats exclusivament per a treballadors que facin una jornada de dotze hores i al personal de guàrdia.\nPel que fa als bars i restaurants per a familiars se seguiran les normes dictaminades pel Govern de la Generalitat, que ha dictat que es tanquin a partir d'aquesta mitjanit, si el Tribunal Superior de Justícia de Catalunya (TSJC) avala aquesta mesura de contenció de la Covid-19.\nA més, Salazar ha indicat a la nota informativa que tots els professionals que puguin estar afectats per un possible brot es faran una PCR diagnòstica el mateix dia en què es conegui, i que aquesta prova es farà a l'Antiga Escola d'Infermeria, que ha habilitat la planta 1 per a aquest ús.\nTotes les sessions clíniques de l'Hospital es faran exclusivament per via telemàtica, sempre que siguin de més de sis persones.


Continguts Estàtics - Dommia\nInici / Actualitat Tecnològica i Creativa / Continguts Estàtics\nEn qualsevol apartat o secció de la pàgina web ens podem trobar amb una altra mena de continguts estàtics, que són aquells que ofereixen informació sobre l'empresa o organització, els seus serveis, condicions, garanties, política de privacitat, etc. i que es mantenen fixos en el projecte.\nAquests continguts segueixen una estructura molt semblant a la de l'empresa però amb alguns matisos que detallem a continuació:\nAmb quins elements estructurem els continguts estàtics?\nEn el cas de voler portar als usuaris cap a un contingut en concret, tenim la possibilitat d'afegir un enllaç (CTA – Clic to action) cap a un altre contingut intern de la pàgina web.\nInformació textual acompanyada de diferents imatges que reforcin el missatge que es vol transmetre.\nRecomanem l'ús de fotografies significatives i rellevants per a l'organització.\nAquest faldó es pot personalitzar per a cada contingut estàtic de la vostra pàgina web. En combinació amb la capçalera permet definir un missatge que impacti a l'usuari final. Per a la creació del faldó és necessari:\nHa de tenir un format horitzontal. És recomanable enfosquir-la amb una capa d'opacitat perquè tingui llegibilitat el text que superposem damunt.\n2) Títol (opcional) per al faldó.\nEn el cas de voler conduir els usuaris cap a un contingut en concret, tenim la possibilitat d'afegir un enllaç (CTA – Clic to action) cap a un altre contingut intern de la pàgina web (Productes, Serveis, Notícies, etc..)


Les jornades gastronòmiques Eivissa Sabor celebren la seva 12a edició sota el lema 'Cuinant el paisatge' - Ibiza Sabor\nLes jornades gastronòmiques Eivissa Sabor celebren la seva 12a edició sota el lema ‘Cuinant el paisatge’\nBy ibizasabor4 April, 2019Uncategorized @ca\n● L’esdeveniment se celebra del 5 d’abril al 31 de maig en restaurants de tots els municipis de l’illa i inclou un taller d’herbes eivissenques i degustació de cafè caleta, aquest diumenge 7 d’abril\n● El Fòrum de Gastronomia de la Mediterrània se celebra el dilluns 15 d’abril a l’hotel rural Casa Maca, a Vila, i comptarà amb la participació de 10 estrelles Michelin: Arzak, Disfrutar, Les Cols, Annua i La Finca de Elche, juntament amb Paco Torreblanca, un dels mestres de la pastisseria mundial\nEivissa, dimecres 3 d’abril de 2019. Sota el lema “Cuinant el paisatge: herència i innovació”, el Consell d’Eivissa i PIMEEF organitzen les jornades de primavera Eivissa Sabor 2019, que arriben a la seva dotzena edició, centrades en la promoció dels productes de l’illa. Es desenvolupen del 5 d’abril al 31 de maig i ofereixen la possibilitat de degustar menús a 25 € i tapes a 7 €, amb vi de la terra, en 37 restaurants de tots els municipis de l’illa i, per primera vegada, amb un de més (Sa Brisa) a Madrid.\nL’ús de peixos oblidats en alta cuina, com el ‘gerret’, l’alatxa, el sorell o la boga, constitueix un nou incentiu en aquesta edició, on també són protagonistes els olis de l’illa, els embotits, els licors, les fruites i hortalisses, la mel i totes les indicacions geogràfiques i marques de qualitat eivissenques.\nEl primer esdeveniment en l’àmbit d’aquestes jornades és un taller d’herbes eivissenques i degustació de cafè caleta, que se celebra aquest diumenge, 7 d’abril, a la Finca Can Fluxá. Hi poden participar dos grups de 25 persones, amb registre previ al correu ibizasabor@gmail.com o al telèfon 626.904 728. Per participar en aquest esdeveniment gratuït s’ofereix plaça amb autobús des dels multicinemes de Vila, amb sortida a les 10.15 hores i a les 12.15 hores.\nEl segon esdeveniment és el IV Fòrum de Gastronomia de la Mediterrània, una cita amb repercussió mediàtica nacional, que aquest any se celebra el dilluns 15 d’abril a l’hotel rural Casa Maca, situat als afores d’Eivissa capital i amb vistes a les muralles patrimoni de la Humanitat. El cartell d’aquesta IV edició del Fòrum reuneix a 10 estrelles Michelin i Paco Torreblanca, considerat un dels mestres de la pastisseria mundial. Al Fòrum hi seran presents:\n● Elena Arzak (tres estrelles Michelin, Sant Sebastià): Arriba a Eivissa en el moment en que el restaurant que dirigeix és notícia ja que acaba d’inaugurar al museu San Telmo de Sant Sebastià l’exposició retrospectiva que ret homenatge a Juan Mari Arzak, pioner de la nova cuina basca. A més, Elena Arzak va ser escollida la millor cuinera del món (Best Xef Female) en 2012.\n● Disfrutar (dues estrelles Michelin, Barcelona): Sorprèn per les seves ponències en tots els congressos de gastronomia i s’han convertit en sorprenent notícia en l’últim any a l’ascendir al número 18 de la llista dels millors restaurants del món, per darrere de restaurants espanyols com El Celler de Can Roca, Mugartiz i Asador Extebarri. A Eivissa viatjarà Eduard Xatruch, un dels seus fundadors i antic xef d’El Bulli, juntament amb el cap de cuina del restaurant, per retre el seu homenatge als productes de la Mediterrània.\n● Annua (dues estrelles Michelin, San Vicente de la Barquera): El xef Óscar Calleja, que ha revolucionat el món de la conserva amb creacions d’alta cuina, mostrarà a Eivissa els resultats del seu treball, guiat per la sostenibilitat.\n● Les Cols (dues estrelles Michelin, Olot): Fina Puigdevall representa la cuina de paisatge i la defensa dels productes de proximitat, en un restaurant ubicat a la masia on va néixer la xef i on la seva rehabilitació ha merescut el prestigiós premi Pritzker d’arquitectura “pel seu compromís inflexible amb el lloc on treballen”. En la seva ponència a Eivissa estarà acompanyada de Martina Puigvert, la seva filla i xef, amb la qual ja té assegurat el relleu de talent.\n● La Finca de Elche (una estrella Michelin, Elx): Susi Díaz va clausurar el primer Fòrum de Gastronomia de la Mediterrània amb una xerrada en la que va emocionar al públic comptant quant li va costar posar-se la jaqueta curta de xef, com va aconseguir l’estrella i com arribà a esdevenir una de les figures mediàtiques de la gastronomia espanyola. Ara torna a Eivissa per cuinar un paisatge que l’enamora.\n● Paco Torreblanca: Està considerat un dels mestres de la pastisseria mundial. A Eivissa sorprendrà amb noves propostes del seu món dolç.\nAl costat del cartell de figures amb rellevància nacional, el Fòrum també oferirà les visions de xefs de Mallorca, Menorca i Formentera i també d’Eivissa, que representen la cuina tradicional i la més innovadora. Tot això en un entorn on els grans protagonistes seran els productes de l’illa.\nEl tercer esdeveniment és el II Taller de Cuina Tradicional d’Eivissa en el marc d’aquestes jornades, que se celebrarà el dissabte 20 d’abril a la finca Can Muson de Santa Eulària, amb dos plats de Setmana Santa com a protagonistes: El cuinat i el flaó. Aquest taller gratuït tindrà lloc des de les 10,30 a les 14 hores, per a un màxim de 25 persones en cada grup, i inclou trasllat en autobús des dels multicinemes de Vila. Imprescindible reservar plaça al correu ibizasabor@gmail.com o al telèfon 626 90 47 28.\nAquestes jornades es perllonguen fins al 31 de maig i presenten com a novetat que per primera vegada participa un restaurant de Madrid, Sa Brisa, que ofereix el mateix menú a l’illa i a la capital del país. Un cop més, aquestes jornades gastronòmiques ofereixen l’oportunitat de conèixer els extraordinaris productes locals i també de descobrir quines novetats gastronòmiques presenta l’illa, de cara a la temporada estiuenca de 2019. Es tracta que cap viatger abandoni l’illa sense conèixer i gaudir d’aquests plats i productes que ens fan únics i que s’han posicionat a l’illa com una destinació gastronòmica a nivell nacional.\nÈxit d’Eivissa a Madrid Fusión, amb la ponència “Regeneració del Mar i Cuina Sostenible”


Suna Loft Verbania Itàlia - Ofertes d'hotels amb els MILLORS DESCOMPTES EN LÍNIA\nVia Nazione Unite, 64, Suna, Verbania, Itàlia, 28925 - Veure al mapa\nMés informació sobre Suna Loft\nConvenientment situat a Verbania, Suna Loft és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSuna Loft també ofereix moltes instal.lacions per enriquir la seva estada a Verbania. Per anomenar algunes de les comoditats de l'hotel, hi ha transport hotel/aeroport, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb sala d'estar, cuina americana, aparell de televisió LCD/pantalla de plasma, banyera, calefacció a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Les seves instal.lacions de primera i una situació excelent fan de Suna Loft la base perfecta per a gaudir de la seva estada a Verbania.


La resposta | Oi?\n← L’obsolescència educativa, segons Marina Subirats\nBrossa als balcons →\nReconeguem-ho: fa deu dies el president Mas ens va sorprendre a tots proposant a la societat civil organitzada que en aquesta hora decisiva agafés la iniciativa i construís una candidatura per guanyar les eleccions del 27-S. Una proposta que pot haver resultat sorprenent, però que no és moltes altres coses. No és cap intent de recuperar per la porta del darrere la frustrada candidatura unitària dels partits independentistes, ni cap astut estratagema per a salvar la pròpia pell, ni de cap manera la maniobra capciosa que alguns hi han volgut veure. No: es tracta, més aviat, de plantejar el repte que ara necessitem: forçar la màquina per regenerar la capacitat de mobilització i l’entusiasme col·lectiu que hem viscut, després de les manifestacions del juliol del 2010 contra la sentència del constitucional i després de la següent diada, d’Onze de Setembre en Onze de Setembre fins a l’incomparable esclat cívic del 9-N.\nPerquè és això, que hi ha en joc: jo sóc dels qui creuen que el 27-S ens en sortirem si aconseguim convertir les eleccions autonòmiques en el referèndum que l’estat espanyol no està disposat a autoritzar-nos. Si aconseguim, amb els nostres vots, que el parlament autonòmic que serem convocats a elegir sigui, abans que res, una inqüestionable suma d’escons per la independència. I per aconseguir-ho aquestes eleccions no poden ser gens ordinàries. Les hem de viure com un altre Onze de Setembre, com un altre 9-N, com la més gran festa democràtica, cívica, pacífica, festiva que hàgim tingut l’oportunitat de veure fins al dia d’avui. Les hem de viure amb el mateix somriure d’il·lusió i d’esperança que se’ns instal·la a la cara cada vegada que, de cinc anys ençà, hem sortit al carrer. El somriure més encomanadís, capaç de vèncer recels i de convèncer indecisos amb més efectivitat que cap raonament.\nPer això defenso que la proposta del president Mas només admet una resposta: sí. Un sí que cal construir amb habilitat perquè tothom hi guanyi —i diria que van per aquí els primers moviments que han començat a fer tant l’Assemblea com Òmnium. Un sí que no ha de tenir res de concessió i menys encara de resignació. Un sí agosarat, disposat a mostrar amb fets nous que som davant una cita extraordinària. Quins fets? En comencem a veure: ara, el procés participatiu de deliberació de l’ANC i Òmnium, que confio que porti a aquest sí que defenso. Després, contra rellotge, i això no ha de ser-nos pas desfavorable, una mena de primàries perquè entre tots escollim alguns dels candidats ‘civils’ que integraran les llistes —en plural, vist que la CUP no pensa renunciar a la seva i de retruc Esquerra tampoc—, al costat dels candidats dels diversos partits polítics que en faran bandera.\nEl que ens ha plantejat el president és el repte de construir una mobilització encara més gran que les que hem viscut fins ara perquè sigui visible i indiscutible que el 27-S no seran —no volem que siguin— només unes altres eleccions. Una mobilització que acabi de polvoritzar les indecisions i les temences d’aquells que —des de la fragmentada direcció d’Unió, des del cagadubtisme d’Iniciativa, des dels altres diversos colors més o menys desacomplexats de l’unionisme— es resisteixen a acceptar que som en una hora única. Que ara és l’hora. Que els qui hi creiem som cridats a jugar-nos-ho tot sense excuses com si l’oportunitat fos única. Perquè, si guanyem, veritablement ho haurà estat.\nAquesta entrada s'ha publicat dins de Carnet, Opinió publicada i etiquetada amb 27S, 9N, ANC, Artur Mas, Mail obert, Òmnium Cultural, Onze de Setembre, país nou, Vilaweb. Afegiu a les adreces d'interès l'enllaç permanent.


Barcelona, 20 de març de 2018. L’exponencial pujada del preu dels lloguers a Barcelona també preocupa als advocats i les advocades de la ciutat, que perceben de primera mà la problemàtica que la ciutadania està patint per poder accedir a un habitatge. Així ho han posat de manifest els diferents experts que han participat aquesta tarda en la conferència celebrada la seu del Col·legi de l’Advocacia de Barcelona (ICAB).\nSota el títol És necessària una reforma de la LAU davant la problemàtica de l’augment de preu dels lloguers?, l’advocat i degà emèrit de l’ICAB, Pedro Yúfera; els advocats Alejandro Fuentes-Lojo Lastres i Daniel Loscertales Fuertes; i el president del Consell de Col·legis d’Administradors de Finques de Catalunya, Enrique Vendrell Santiveri, han analitzat la bombolla del lloguer a la capital catalana i han tractat d’aportar idees i solucions davant aquesta situació, amb l'esperança que els poders públics i polítics se’n facin ressò i prenguin de forma urgent cartes en l'assumpte.\nLa degana del Col·legi, Mª Eugènia Gay, ha presentat la sessió, que ha estat moderada pel secretari de l’ICAB, Jesús Sánchez.\nPrecisament, Sánchez ha aprofitat l’ocasió per anunciar que la Comissió de Normativa de l’ICAB ha creat un grup de treball per estudiar tots aquells temes que es poden considerar més importants i necessaris de modificació, com podrien ser: la possibilitat d’ampliar el termini mínim legal del contracte d'arrendament d'habitatge; la possibilitat d’establir algun mecanisme de limitació del preu de l'arrendament; la forma en que s’ha d’actualitzar la renda; o si -a més- ha d’haver altres canvis, referits al règim jurídic de l'alienació de l'habitatge arrendat o a la regulació de l’arrendament d’habitacions.\nAmb la celebració d’aquesta conferència, l’ICAB confirma la preocupació que existeix sobre aquesta qüestió entre la ciutadania.\nCal recordar que durant el 2017, l’increment mitjà dels preus dels lloguer a Catalunya es va situar en el 9,93%, segons dades de l’Incàsol, mentre que a Barcelona capital aquest augment va ser del 9,48% i el preu mitjà de 877,20 euros, una quantitat inassolible per a moltes famílies.


Messi dóna la victòria a l’Argentina contra Croàcia (2-1) - FC Barcelona\nHomeFutbolPrimer EquipNotíciesMessi dóna la victòria a l’Argentina contra Croàcia (2-1)\nMessi dóna la victòria a l’Argentina contra Croàcia (2-1)\nEl jugador del Barça signa, de penal, el gol que capgira el resultat de l’amistós jugat a Londres Mascherano també ha jugat tots els minuts i Halilovic, per part croata, ha disputat la segona meitat Munir El Haddadi ha estat l’autor de l’únic gol d’Espanya Sub-21 a Ferrol\nMessi i Ansaldi han estat els dos golejadors argentins / FOTO: FIFA.COM\nUn gol de Messi ha donat la victòria a l’Argentina en l’amistós jugat aquest dimecres a Londres contra la selecció de Croàcia. El gol del ‘10’ del FC Barcelona ha suposat el 2-1 que capgirava el marcador al segon temps. El davanter blaugrana ha disputat els 90 minuts, de la mateixa manera que Javier Mascherano. Alen Halilovic, del Barça B, ha participat durant tota la segona meitat, mentre que Ivan Rakitic ha descansat pensant en l’Itàlia-Croàcia d’aquest diumenge.\nEl partit ha començat amb un gol matiner de Sharbini, que ha rematat a gol una jugada conduïda per Kovacic. El gol en contra ha despertat els argentins, que havien sortit amb un onze teòricament titular, no pas com els croats. El primer temps ha estat una ocasió rere l’altra per als homes de Gerardo Martino, que, amb Messi a la banda dreta, han vist com a la mitja part s’arribava amb un 0-1 que no reflectia el que s’estava veient sobre la gespa de l’estadi del West Ham londinenc.\nRemuntada al segon temps\nA la represa, ja amb Halilovic sobre la gespa, han arribat els gols de l’Argentina. El primer ha estat obra d’Ansaldi, que ha vist com el seu xut des de la frontal el desviava a gol –de forma involuntària– Sergio Agüero. Minuts més tard ha arribat el 2-1. El davanter del City ha provocat un penal que ha transformat Leo Messi amb un xut des dels onze metres que ha enganyat el porter Kalinic. L'Argentina ha continuat insistint fins al final del partit, però el marcador no s’ha tornat a moure.\nMunir també goleja\nEn el partit amistós entre Espanya i Bèlgica a la categoria Sub-21 el blaugrana Munir El Haddadi ha signat l’únic gol dels locals, que han perdut per 1-4 a Ferrol. També han jugat com a titulars Samper i Sandro, que ha estat substituït a la mitja part.


JxCAT dubta si manté o substitueix Josep Lara a la presidència del Consell Comarcal | Aquí Berguedà\nJxCAT dubta si manté o substitueix Josep Lara a la presidència del Consell Comarcal\n11 juliol 2019 12:13\nL’alcalde de Guardiola, Josep Lara, no té el futur assegurat al Consell Comarcal del Berguedà, però tampoc està descartat del tot. JxCAT ha obert un debat sobre qui ha de liderar la institució comarcal, que bàsicament gira al voltant de dos eixos: renovació o experiència. Segons ha pogut saber l’Aquí Berguedà, les posicions ara mateix estan molt equilibrades, i la decisió es prendrà pocs dies abans del ple de constitució del Consell, previst per al dissabte de la setmana que ve, 19 de juliol.\nAl grup de JxCAT al Consell, hi ha Josep Lara (Guardiola), Lluís Vall (Gironella), Jordi Sabata (Berga), Araceli Esquerra (Puig-reig), Anna M. Serra (L’Espunyola), Vicenç Linares (La Pobla) i Jesús Calderer (Cercs).\nD’aquests, dos, Vall i Calderer, entren de nou al Consell, tot i que ja fa temps que es dediquen a la política municipal: Lluís Vall, regidor de Cultura, Festes i Patrimoni de Gironella, és una peça clau al govern de David Font, que va arrasar, amb el 73% dels vots a les últimes eleccions municipals, i Jesús Calderer, alcalde de Cercs, també va aconseguir revalidar —en aquest cas, pels pèls— la majoria absoluta.\nDos consellers més són peces completament noves de la política municipal, s’estrenen als seus ajuntaments i també al Consell: el músic Jordi Sabata, cap de l’oposició a Berga, ha liderat la renovació de JxCAT a la capital, i és una figura emergent al partit, i la soprano Araceli Esquerra va aconseguir millorar els resultats a Puig-reig.\nLara fa nou mesos que és president del Consell Comarcal del Berguedà, des que va rellevar David Font, nomenat director de l’Agència Catalana de Turisme. Ara, JxCAT dubta si mantenir-lo o apostar per alguna de les cares noves del partit.\nJxCAT mantindrà el pacte que té des del 2015 amb el PSC, que tindrà el regidor de Berga, Abel Garcia, de conseller. I hi sumarà també els dos vots de les agrupacions d’electors independents, que finalment s’han decantat per la continuïtat al Consell. Tenien la paella pel mànec, i s’han decantat per la mínima. Els 29 regidors independents d’Avià, Borredà, Capolat, La Nou, Sagàs i Guardiola van votar dimarts: 15 van optar pel pacte JxCAT-PSC, i 14 per mirar de propiciar un canvi amb un acord ERC-CUP. Patrocini Canal (Avià) i Sílvia Triola (Sagàs) seran conselleres, i han demanat entrar al govern amb les carteres de Pagesia i desenvolupament rural i Medi Natural i Pastures, que consideren que són claus per als municipis petits que elles representen. Els tres de Guardiola han abandonat el grup per discrepàncies amb els sistema de votacions.\nERC ha manifestat des del primer moment que optaria a la presidència i que tractaria de desbancar JxCAT del Consell, mitjançant un pacte d’esquerres amb la CUP. Però, en canvi, JxCAT aspira que la CUP acabi votant el seu candidat o, com a mínim, s’abstingui en la votació de dissabte que ve, tal com va fer ara fa quatre anys, justificant que permetia governar al grup més votat a les urnes.\n“De moment, no hi ha cap més candidat que Josep Lara”\nEl president del PDeCAT al Berguedà, Jordi Selga, diu que, de moment, només hi ha un candidat. “Josep Lara va presentar per escrit la seva voluntat d’optar a la presidència del Consell Comarcal, poc després de les municipals”, ha explicat a l’Aquí Berguedà, i per ara no ho ha fet ningú més. Si aparegués alguna altra candidatura, diu Selga, “s’hauria de votar en assemblea entre els quinze membres de l’executiva i els set consellers comarcals de JxCAT”. Dos, Vicenç Linares i Anna M. Serra, tenen la doble condició, així que serien, en total, 20 persones les que triarien el candidat que JxCAT porta a la investidura.\nAraceli Esquerra Consell Comarcal Jesús Calderer Jordi Sabata Josep Lara Lluís Vall


L'Hospital Sant Joan de Reus, pioner en el tractament mèdic del dolor crònic infantil\nTarragona articula un programa mèdic pioner per tractar el dolor crònic dels infants\nUna recerca de la URV dona els primers fruits a l'Hospital Sant Joan de Reus | És una dolència que afecta a prop del 25% dels menuts\ndilluns, 2 de març 2020 - 06:00h\nEl projecte, innovador i pioner, es desenvolupa només a l'Hospital Sant Joan de Reus | Cedida\nEls nens i nenes també pateixen dolor crònic, igual que els adults, que els condiciona, els afecta i els dificulta de forma periòdica i constant el seu dia a dia. «És una realitat que sovint no hem volgut veure, però que evidentment existeix i que, a més, ho fa en una prevalença altíssima», explica l'investigador i psicòleg Jordi Miró. Pot arribar a afectar, calcula, vora el 25% dels infants. Malgrat tot, gairebé no s'ha fet mai recerca sobre aquest dolor crònic infantil. I la Càtedra de Dolor Infantil de la Universitat Rovira i Virgili (URV) i l'Hospital Sant Joan de Reus fan, des de fa més de 10 anys, el pas endavant definitiu que els converteix en pioners.\nUn projecte pioner de la Rovira i Virgili —nascut l'any 2007 quan la Càtedra encara no era Càtedra— proposa una recerca específica sobre el dolor crònic infantil per tal de millorar la qualitat de vida dels pacients que la pateixen. «Estem parlant d'un dolor crònic no com a símptoma d'una altra malaltia amagada, sinó com una patologia en sí mateixa de molt difícil tractament i que afecta moltíssims infants», explica Miró, el cervell que encapçala la Càtedra.\nUna recerca de la URV proposa la psicoteràpia per millorar la qualitat de vida dels infants amb dolor crònic\nL'investigador reconeix que la comunitat científica ha tendit a considerar «que el dolor en nens era molt menor que el dels adults, molt menys rellevant, molt més menystingut... ha faltat moltíssima sensibilitat i moltíssim interès!», creu. Hi està d'acord el Joaquín Escribano, cap del servei de pediatria de l'Hospital Sant Joan de Reus, i des d'on s'imparteixen unes sessions de psicoteràpia per intentar millorar la qualitat de vida dels pacients de forma interdisciplinar: amb fàrmacs, amb psicologia i amb rehabilitació.\nUna important selecció internacional ha reconegut el model tarragoní entre els millors serveis d'excel·lència en aquesta matèria del dolor infantil. Un valor pioner reconegut arreu del món. «El que ens fa diferents és la nostra proposta d'incorporar eines psicosocials i treballar coordinadament des de diferents àrees per tal de crear una nova manera d'ajudar els joves», reflexiona Miró. Les sessions són en grups reduïts a l'hospital reusenc. «És important trencar les barreres de la distància i que vegin que, en grups de confiança, no són els únics que pateixen», recull el Jordi.\nL'Hospital Sant Joan de Reus col·labora amb el projecte pioner de la URV i acull les sessions\nMiró recorda que el dolor crònic infantil és encara un gran oblidat per als qui tenen capacitat de millorar la vida dels pacients. «El dolor sempre hauria de ser l'absoluta prioritat, perquè és molt més que un simple símptoma!», s'exclama. «I els pacients no només experimenten el dolor, sinó també les dificultats de fer-hi front i gestionar-lo», recorda. Aquest és el camp d'estudi on la recerca de la Càtedra destina tots els esforços. «Estem parlant d'una nova forma de tractar els pacients, d'empoderar els nens i d'ajudar-los a empoderar el seu dolor habitual», recupera Escribano des del Sant Joan.\n«Hi havia molt poca recerca, i encara menys compromís per aplicar aquestes noves fórmules», recorda el pediatre. I és on Tarragona és avui pionera reconeguda. «El dolor crònic infantil implica nens que juguen menys, que han de faltar a classe, que creixen amb dificultats i que mereixen una atenció adequada sense una medicació abusiva ni innecessària», apunta Javier Escribano. Es refereix a les tècniques de psicoteràpia i rehabilitació. «Estem parlant de fer créixer nens i joves més feliços i millor integrats per abordar una problemàtica que no és ni molt menys anecdòtica», demana.\n«És imprescindible canviar la manera de pensar d'uns sanitaris que fins ara no han estat prou sensibles»\nEls dos professionals recorden que el dolor crònic és aquell que, a diferència de l'agut puntual d'un moment donat, és un dolor que es va prolongant, que és recurrent en el temps i que va apareixent de forma reiterada. L'hospital de Reus treballa per «donar tota la força possible a l'estructura per abordar-lo», la Càtedra de la Rovira i Virgili treballa per reforçar «la recerca en aquesta patologia, els seus tractaments eficients i en incentivar la formació de professionals», detalla Miró. Aquest darrer punt el considera bàsic. Explica que les hores que un metge destina a formar-se en dolor no arriben a l'1% del temps invertit en la seva carrera universitària.\nMiró és l'impulsor del projecte i de la Càtedra de la URV sobre el dolor crònic infantil | Cedida\n«Cal un canvi dràstic en la manera d'abordar i de tractar aquest dolor crònic en els més petits», defensa. «I, per esperonar aquest canvi, és imprescindible canviar la manera de pensar d'uns sanitaris que fins ara no han estat tan sensibles com haurien d'haver estat en aquest sentit», destaca. La Càtedra proposa programes de derivació, una nova aplicació mòbil que millori el seguiment dels tractaments i unes teràpies inèdites per donar com més eines millor als pacients, el centre de tot plegat.\nEl camí és encara llarg, i la voluntat del projecte és d'estendre's, de consolidar-se i de seguir assolint noves fites. «La nostra responsabilitat és que el 25% d'infants oblidats fins ara per les prestacions sanitàries deixin de ser-ho i puguin tenir una millor qualitat de vida, i per això destinarem tots els esforços que hi puguem destinar», sentencien Escribano i Miró. L'exemple de com un múscul de recerca de primer nivell i una infraestructura mèdica preparada poden posicionar el Camp de Tarragona al capdavant d'un projecte de prestigi ja internacional.\nUna UCI més propera: l'Hospital Sant Joan de Reus s'obre als més menuts\n"📸 FOTOS: Així s'ha viscut el Carnaval als diferents pobles del Camp de TGN!" "❗ CCOO, també en contra de l'ERO d'IQOXE"\nHospital Sant Joan de Reus Universitat Rovira i Virgili salut Recerca


305 - TC2020 1Etapa - Puigcerdà - Refugi de Malniu - Caminar i Conèixer\nTrans Cerdanya 2020 - 1ª Etapa Puigcerdà - Refugi de Malniu\nAquesta sortida es la 1ª etapa de la Trans Cerdanya 2020, anirem des de Puigcerdà fins el Refugi de Malniu. Seguirem en bona part el GR 11. Passarem per els poblets de Saneja i Guils. Sortint de Guils haurem de superar una bona pujada. Travessarem els plans de Guils-Fontanera, passarem per el petit però molt acollidor Refugi de la Feixa. Ens desviarem per veure un dels estanys mes macos de la Cerdanya, el Malniu. Baixarem per veure l’estany sec i finalment arribarem al Refugi de Malniu. Els taxis corresponents ens tornaran a l’Estació de Puigcerdà.\n6:30 hores de caminada efectiva aproximadament + 1:45 hora de parades.\n952 – Exigent (Consulta SENDIF i si tens dubtes contacta amb nosaltres)\nAprox 1175 m de pujada, 195 m de baixada i 18,1 km\nEstar acostumat a caminar per senders i camins de muntanya i fer sortides amb pujades de mes de1000 metres i recorreguts de mes de 6 hores.\nA les 8:00. Per tant arribeu una mica abans, marxem puntuals!!!\nBotes goretex, roba de muntanya adecuada, de pluja, i protecció solar (ulleres i crema). Motxilla per dur objectes personals. SENSE AQUEST MATERIAL Caminar i Coneixer es reserva el dret a IMPEDIR LA PARTICIPACIÓ a la ruta per raons de seguretat.\nCal dur aigua suficient per tot el dia, esmorzar i dinar, es farà una parada curta (10-15) per esmorzar i una altre per dinar (20-30).\nUn mínim 5 i un màxim de 10\nEn aquest cas millor que no.\nEstació de RENFE de Puigcerdà\nTaxi: de 6 a 8 persones 21€ – de 9 a 11 persones 15€\nAtenció tema preus i estalvis:\nCada sortida te un preu.\nHi ha varies opcions, Packs, de comprar mes d’una sortida amb un preu mes económic.\nEl desplaçament de tornada el farem amb taxi, que es pagarà a part.\nEn cap cas l’allotjament està inclòs en el preu.\nPer qualsevol aclariment posat amb contacte amb mi,\nTelèfon – wp: 633 30 67 03\nPer la web: https://www.caminariconeixer.cat/opina/\nUS PODEU APUNTAR FINS EL DIA 15.08.20\nÚltima sortida del any, adéu 2020. Tot i lo dole\nTOSSA al capvespre. Una desconeguda Mar Menuda amb\nDiumenge 27 de desembre anem a fer, com cada any,\nEl dijous 17 de desembre dins l'Espai LES ESCLETXE\nEl dimecres 16 de desembre dins l'Espai ALFA anire\nEl dijous 10 de desembre, dins l'Espai Escletxes d\nEl dimecres 9 de desembre fem la sortida guiada a\nEl dimarts 1 de desembre anem a fer una sortida pe